text: Нефтохимик отново отнесе ЦСКА и е волейболният шампион на България
  Нефтохимик отново отнесе ЦСКА и е волейболният...
  23 Април 2018, 20:39 797 0
  Отборът на Нефтохимик е новият стар шампиона на Националната волейболна лига. Възпитаниците на Найден Найденов не допуснаха изненада срещу ЦСКА и още в мач №3 приключиха интригата за златните медали, след като разбиха момчетата на Сашо Попов след 17;25, 25:23, 25:17, 25:20 за успех с 3:1 в столичната зала "Христо Ботев".
  Въпреки че съоръжението беше пълно с фенове на ЦСКА, домакините не съумяха да се противопоставят на по-класния и по-опитен съперник, който влезе много трудно в срещата, но беше безапелационен след загубата в първия сет.
  Водени от близнаците Георги и Валентин Братоеви, волейболистите от Бургас спечелиха "златен требъл" през този сезон, грабвайки както Купата, така и Суперкупата на България. Нефтохимик беше най-добрият отбор през цялата година и заслужено спечели и титлата.
  За ЦСКА пък остава бронзът. Странно правило в българския волейбол присъжда сребърните медали на Монтана, въпреки че отборът отпадна още на полуфиналите. Причината - волейболистите на Монтана спечелиха 2-о място по време на редовния сезон.